CELEX: 32019R0646
Language: bg
Date: 2019-04-15 00:00:00
Title: Регламент за изпълнение (ЕС) 2019/646 на Комисията от 15 април 2019 година относно класирането на някои стоки в Комбинираната номенклатура

25.4.2019   
               
               
                  BG
               
               
                  Официален вестник на Европейския съюз
               
               
                  L 110/10
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/646 НА КОМИСИЯТА
         от 15 април 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 април 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (Код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Сглобка на звена на гъсенична верига (наричана „метална верига“), изработена от отлята или формована стомана, състояща се от звена на гъсенични вериги, които са свързани с болтове/съединения. В звената са пробити отвори за прикрепване на пластини с правоъгълна форма (наречени „основи/подложки“), които не са включени при представянето.
                        Дизайнът на изделието, най-вече наличието на пробитите отвори, в които да се прикрепят подложките, прави изделието разпознаваемо като гъсенична верига (която едновременно задвижва и крепи машината, която се движи върху нея), подходяща за употреба изключително или главно със земекопни машини от позиция 8429 .
                        (Вж. изображението) (*1)
                        
                     
                     
                        8431 49 20 
                     
                     
                        Класирането се определя от общи правила 1 и 6 за тълкуване на Комбинираната номенклатура, забележка 1, буква е) към раздел ХV, забележка 2, буква б) към раздел ХVI и от описанието на кодове по КН 8431 , 8431 49  и 8431 49 20 .
                        Въз основа на обективните му характеристики изделието е разпознаваемо като изключително или главно предназначено за употреба с машини от позиция 8429  (вж. също Мнение за класиране в Хармонизираната система 8431.49/1). Обективните характеристики на изделието (размер и форма) са тези на гъсенична верига, предназначена за употреба с машини от позиция 8429 . Поради това класиране в позиция 7315  като „вериги от чугун, желязо или стомана“ се изключва.
                        Поради това изделието трябва да бъде класирано в код по КН 8431 49 20  като „други части, изключително или главно предназначени за машините или апаратите от позиции 8425  до 8430 ; излети или формовани, от чугун, желязо или стомана“.
                     
                  
               
            
               (*1)  Изображението е само за информация.